Dohoda o poskytovaní zdravotnej starostlivosti 
(ďalej len „Dohoda“)
uzatvorená podľa § 12 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (ďalej len „zákon č. 576/2004 Z. z.“)
medzi:

Obchodné meno:	
Sídlo:			
IČO:			
DIČ:			
IČ DPH:				
Zastúpený:
Kontakt:					
(ďalej len „Poskytovateľ“)

a

Meno a priezvisko:
Trvale bytom:
Rodné číslo:
Zdravotná poisťovňa:
Kontakt:
(ďalej len „Pacient“)
(Poskytovateľ a Pacient ďalej spoločne aj ako „Zmluvné strany“).

Čl. I
Predmet Dohody
1.1 Predmetom Dohody je záväzok Poskytovateľa poskytovať Pacientovi zdravotnú starostlivosť a služby súvisiace s poskytovaním zdravotnej starostlivosti (ďalej len „služby“) za podmienok dohodnutých touto Dohodou a záväzok Pacienta dodržiavať povinnosti podľa Čl. II bod 2.5 Dohody.

Čl. II
Práva a povinnosti Zmluvných strán 
2.1		Zmluvné strany sa zaväzujú poskytnúť si v priebehu platnosti a účinnosti Dohody vzájomnú súčinnosť pri plnení jej predmetu.
2.2	Zmluvné strany pri plnení predmetu Dohody postupujú v zmysle zákona č. 576/2004 Z. z., všeobecne záväzných právnych predpisov a  Dohody. 
2.3	Poskytovateľ je oprávnený:
-	požadovať od Pacienta úhradu za poskytnutú zdravotnú starostlivosť a služby len v rozsahu a za podmienok ustanovených všeobecne záväznými právnymi predpismi, najmä ak nejde o plnenia uhrádzané z verejného zdravotného poistenia alebo ak ide o zákonnú spoluúčasť.
2.4	Poskytovateľ je povinný:
- 	poskytovať zdravotnú starostlivosť správne, a teda vykonať všetky zdravotné výkony na správne určenie choroby so zabezpečením včasnej a účinnej liečby s cieľom uzdravenia osoby alebo zlepšenia stavu osoby pri zohľadnení súčasných poznatkov lekárskej vedy a v súlade so štandardnými postupmi na výkon prevencie, štandardnými diagnostickými postupmi a štandardnými terapeutickými postupmi pri zohľadnení individuálneho stavu Pacienta,
-	pri zmene poskytovateľa zdravotnej starostlivosti z dôvodu odstúpenia od Dohody preukázateľne odovzdať zdravotnú dokumentáciu zániku alebo jej rovnopis v lehote a spôsobom podľa všeobecne záväzných právnych predpisov,
-	dodržiavať pri poskytovaní zdravotnej starostlivosti súvisiace všeobecne záväzné právne predpisy.
2.5	Pacient je povinný:
-	pravdivo informovať o všetkých skutočnostiach ohľadom jeho zdravotného stavu a o skutočnostiach, ktoré môžu jeho zdravotný stav ovplyvňovať,
-	informovať Poskytovateľa o poslednej dohode o poskytovaní zdravotnej starostlivosti  uzatvorenej s iným poskytovateľom zubno-lekárskej ambulantnej starostlivosti,
-	aktívne spolupracovať pri preventívnych opatreniach, diagnostických výkonoch a liečbe a dodržiavať liečebný režim,
-	dodržiavať Poskytovateľom určené termíny; ak tomu nebránia objektívne dôvody, oznámiť Poskytovateľovi najmenej 24 hodín vopred nemožnosť dostaviť sa na dohodnutý termín,
-	oznámiť akúkoľvek zmenu údajov poskytnutých Poskytovateľovi, vrátane zmeny zdravotnej poisťovne, do 7 dní odo dňa zmeny,
-	správať sa voči zdravotníckym pracovníkom Poskytovateľa slušne a zdržať sa hrubého, urážlivého alebo nemravného konania,
-	uhradiť úhradu podľa bodu 2.3 vo výške podľa Čl. III Dohody.

Čl. III
Cena
3.1	Cena za poskytnutú zdravotnú starostlivosť a služby je stanovená na základe cenníka Poskytovateľa vypracovaného v zmysle zákona č. 18/1996 Z. z. o cenách v znení neskorších predpisov.

Čl. IV
Osobitné ustanovenia
4.1	Poskytovateľ je povinný zabezpečiť náležitú ochranu a mlčanlivosť o všetkých údajoch, 	s ktorými pri plnení predmetu Dohody prišiel do styku, vrátane osobných údajov, ktoré sú 	povinné chrániť v zmysle ustanovení zákona č. 18/2018 Z. z. o ochrane osobných 	údajov a o zmene a doplnení niektorých zákonov (ďalej len „zákon č. 18/2018 Z. z.“) a Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
4.2		Zmluvné strany sú oprávnené sprístupniť alebo poskytnúť údaje podľa bodu 4.1 len na účely a v rozsahu dovolenom všeobecne záväznými právnymi predpismi. 

Čl. V
Zánik Dohody
5.1	Dohoda zaniká smrťou Pacienta, smrťou alebo zánikom Poskytovateľa, alebo doručením písomného odstúpenia od Dohody z dôvodov podľa § 12 zákona č. 576/2004 Z. z. Odstúpenie je účinné prvým dňom kalendárneho mesiaca nasledujúceho po kalendárnom mesiaci, v ktorom bolo druhej zmluvnej strane doručené.
5.2	Zánikom Dohody nie je dotknutá platnosť a účinnosť ustanovení Čl. IV Dohody, ktoré trvajú aj po zániku Dohody.

Čl. VI
Záverečné ustanovenia
6.1	Dohoda sa uzatvára na dobu neurčitú.
6.2 	Všetky zmeny, dodatky a prílohy k tejto Zmluve sú platné a účinné výlučne v písomnej forme a v znení odsúhlasenom a potvrdenom oboma Zmluvnými stranami.
6.3 	Ak niektoré z ustanovení tejto Zmluvy je alebo sa stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia..
6.4 	Právne vzťahy, ktoré Dohoda neupravuje sa budú riadiť ustanoveniami zákona č. 576/2004 Z. z. a všeobecne záväznými právnymi predpismi platnými v Slovenskej republike. 
6.5	Zmluva bola vypracovaná v dvoch rovnopisoch s platnosťou originálu, z ktorých jeden prevezme Prevádzkovateľ a jeden Sprostredkovateľ.
6.6	Zmluvné strany vyhlasujú, že všetky vzniknuté spory v súvislosti s touto Dohodou budú riešiť mimosúdnou cestou prostredníctvom vzájomných rokovaní a dohôd. V prípade, ak sa spor nepodarí vyriešiť mimosúdnou cestou je ktorákoľvek zo Zmluvných strán oprávnená uplatniť svoj nárok na vecne a mieste príslušnom súde Slovenskej republiky.
6.7 	Zmluvné strany prehlasujú, že ustanoveniam Dohody zhodne porozumeli čo do obsahu i rozsahu, tieto vyjadrujú ich slobodnú a vážnu vôľu, čo potvrdzujú svojimi vlastnoručnými podpismi.

V............................., dňa........................

...................................................				.....................................................
Poskytovateľ						   Pacient


Informovanie o spracúvaní osobných údajov Pacienta a jeho právach

1.1 Poskytovateľ v postavení Prevádzkovateľa spracúva osobné údaje Pacienta v postavení Dotknutej osoby v rozsahu podľa § 19 zákona č. 576/2004 Z. z. na právnom základe podľa čl. 6 ods. 1 písm. c) a čl. 9 ods. 2 písm. h) nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“) a § 13 ods. 1 písm. c) a § 16 ods. 2 písm. h) zákona č. 18/2018 Z. z., a to na účel vedenia zdravotnej dokumentácie a poskytovania zdravotnej starostlivosti podľa zákona č. 576/2004 Z. z. a súvisiacich právnych predpisov. 
1.2 Prevádzkovateľ uchováva osobné údaje Dotknutej osoby po dobu trvania zmluvného vzťahu a 20 (dvadsať) rokov od posledného poskytnutia zdravotnej starostlivosti. Prevádzkovateľ zlikviduje osobné údaje z informačného systému po tom, čo pominie účel, na ktorý sa osobné údaje spracúvajú. Osobné údaje Dotknutej osoby sa môžu uchovávať aj dlhšie, ak sa budú spracúvať výlučne na účel archivácie, vedecký účel, historický výskum alebo štatistický účel na základe osobitného predpisu.
1.3 Prevádzkovateľ poskytuje osobné údaje Dotknutej osoby príjemcom v nevyhnutnom rozsahu, najmä Národnému centru zdravotníckych informácií, zdravotným poisťovniam, prípadne ďalším oprávneným subjektom (orgány verejnej moci, ďalší poskytovatelia pri nadväzujúcej starostlivosti), ak to vyžadujú všeobecne záväzné právne predpisy.
1.4 Prevádzkovateľ nevykonáva automatizované rozhodovanie ani profilovanie. Prevádzkovateľ neposkytuje osobné údaje Dotknutej osoby do tretích krajín. Prevádzkovateľ prijal organizačno-personálne a technické opatrenia (ďalej len „bezpečnostné opatrenia“) na ochranu osobných údajov v interných predpisoch. Bezpečnostné opatrenia sú vykonávané v oblastiach fyzickej a objektovej bezpečnosti, informačnej bezpečnosti, šifrovej ochrany informácií, personálnej, administratívnej bezpečnosti. 
1.5 Dotknutá osoba má zachované práva podľa Nariadenia a zákona č. 18/2018 Z. z., najmä právo na prístup k osobným údajom, právo na ich opravu a právo podať návrh na začatie konania na Úrade na ochranu osobných údajov Slovenskej republiky (Námestie 1. mája 18, 811 06 Bratislava, e-mail: statny.dozor@pdp.gov.sk), okrem práva na výmaz osobných údajov, práva namietať spracúvanie osobných údajov a práva na prenosnosť osobných údajov, keďže spracúvanie osobných údajov je nevyhnutné na splnenie zákonnej povinnosti Prevádzkovateľa. Dôsledkom neposkytnutia osobných údajov v nevyhnutnom rozsahu je neuzatvorenie Dohody o poskytovaní zdravotnej starostlivosti.
1.6 Dotknutá osoba je oprávnená uplatniť svoje práva kedykoľvek, a to písomne na poštovej adrese sídla Prevádzkovateľa. Prevádzkovateľ vybaví žiadosti dotknutej osoby týkajúce sa uplatnenia týchto práv v lehote stanovenej príslušnými právnymi predpismi.

V............................., dňa........................


...................................................
Dotknutá osoba
2.

